એએનઆઇના અહેવાલ અનુસાર મૌર મંડી વિસ્તારમાં કોંગ્રેસ ઉમેદવાર હરમિંદર જસ્સીની જનસભા ચાલી રહી હતી, તે સમયે જનસભાની નજીક જ ઊભેલી એક કારમાં મોટો વિસ્ફોટ થયો હતો. પોલીસની શરૂઆતની તપાસમાં આ વિસ્ફોટ આઇઇડીના કારણે થયો હોવાનું સામે આવ્યું છે. પ્રેશર કુકરમાં આઇઇડી મુકાવામાં આવ્યું હતું, જેના કારણે મોટો વિસ્ફોટ થયો હતો. પોલીસ અને રાહત બચાવ દળના લોકો સુચના મળતાં જ ઘટનાસ્થળે પહોંચ્યા હતા. ઉલ્લેખનીય છે કે, 4 ફેબ્રૂઆરીના રોજ પંજાબ વિધાનસભા ચૂંટણી માટે અહીં મતદાન થનાર છે. આથી ચૂંટણી પહેલાં જ થયેલા આ વિસ્ફોટે લોકોના મનમાં ડર બેસાડી દીધો છે.